На основу Решења стечајног судије Привредног суда у Београду Ст. бр. 170/18 од 19.03.2019. год., а у складу са чланoвима 131, 132 и 133 Закона о стечају (*Службени гласник Републике Србије*,бр. 104/09, 99/11 – др. закон, 71/12 – УС, 83/14, 113/17, 44/18) и Националним стандардом број 5 – Национални стандард о начину и поступку уновчења имовине стечајног дужника (*Службени гласник Републике Србије*, бр. 62/18), стечајни управник стечајног дужника

**NEW DEAL CTP & PREPRESS EXPERTS д.о.о. Београд (Савски венац) у стечају**

Београд, Булевар војводе Мишића бр. 14, матични бр. 20295627

**ОГЛАШАВА**

**ТРЕЋУ ПРОДАЈУ покретне имовине   
методом ЈАВНОГ ПРИКУПЉАЊА ПОНУДА**

Предмет продаје је следећа покретна имовина, као имовинска целина:

| Предмет продаје (имовинска целина) | Процењена вредност (дин.) | Депозит (дин.) |
| --- | --- | --- |
| Oпрема за обављање послова дигиталног архивирања, професионалног скенирања и израде пробног отиска, коју чине:   1. Howtek ScanMaster D4000 2. Howtek D 4000-02 3. LeafScan 45 4. Scitex Smart skener 5. Scitex Iris model 5015fx 6. пратеће радне станице Power Macintosh G3 7. пратећи софтвер, тастатуре, миш и документација | 396.000,00 | 79.200,00 |

Процењена вредност имовине није минимално прихватљива вредност, нити је на било који други начин обавезујућа или опредељујућа за понуђаче приликом одређивања висине понуде.

Право на учешће у поступку продаје имају сва правна и физичка лица која:

1. након преузимања предрачуна изврше уплату ради откупа **продајне документације** у износу од **10.000,00 дин.** увећано за ПДВ. Предрачун се може преузети сваког радног дана у периоду од 10:00 до 14:00 часова, у канцеларији стечајног управника, на адреси: Булевар краља Александра бр. 17, улаз 2, стан 20, Београд, уз претходни договор са стечајним управником, или путем електронске поште на адреси: mlnkstc@gmail.com. Крајњи рок за откуп и преузимање продајне документације је **22.08.2022. год.**
2. положе **депозит** у износу од **79.200,00 дин.**, уплатом на на рачун депозита Привредног суда у Београду бр. 840-298802-02 са позивом на број стечајног поступка Ст. 170/18, или полагањем неопозиве првокласне банкарске гаранције наплативе на први позив, најкасније на дан одржавања продаје **26.08.2022. год.** Гаранција мора имати рок важења до **26.10.2022. год.** Доказ о полагању депозита заинтересовани купци достављају стечајном управнику најкасније до рока за достављање понуда, тј. до **11:45 часова 26.08.2022. год.**
3. потпишу **изјаву** о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, а најкасније **три дана** пре одржавања продаје, односно закључно са **22.08.2022. год.**, уз претходни договор са стeчајним управником.

Све понуде се достављају у писаној форми, у запечаћеним/затвореним ковертама уз назнаку да се понуда односи на продају имовине стечајног дужника NEW DEAL CTP & PREPRESS EXPERTS д.о.о. Београд (Савски венац) у стечају. Стечајни управник на свакој коверти уписује тачно време пријема и издаје потврду потенцијалном купцу о пријему. Усмене понуде стечајни управник не узима у разматрање.

**Понуде се достављају искључиво лично/директно у канцеларији стечајног управника, на адреси: Булевар краља Александра бр. 17, улаз 2, стан 20, Београд. Крајњи рок за достављање понуда је 26.08.2022. год. до 11:45 часова.** У разматрање ће се узети само понуде које буду достављене на назначену адресу до назначеног времена.

Запечаћена/затворена коверта са понудом треба да садржи:

* пријаву за учешће у поступку јавног прикупљања понуда потписану лично или од стране овлашћеног лица и доказ да је у питању овлашћено лице;
* потписану понуду, уз навођење јасно одређеног износа за куповину предмета продаје;
* доказ о уплати депозита или оригинал банкарске гаранције;
* потписану изјаву о губитку права на повраћај депозита;
* извод из регистра привредних субјеката и ОП образац, ако се као потенцијални купац пријављује правно лице;
* овлашћење за заступање односно предузимање конкретних радњи у поступку продаје, уколико отварању понуда не присуствује потенцијални купац лично (за физичка лица) или законски заступник (за правна лица).

**Јавно отварање понуда одржаће се дана 26.08.2022. год. у 12:00 часова** (15 минута по истеку рока за достављање понуда), у канцеларији стечајног управника, на адреси: **Булевар краља Александра бр. 17, улаз 2, стан 20, Београд**,у присуству Комисије за отварање понуда.

Позивају се понуђачи и чланови Одбора поверилаца да присуствују отварању понуда. Отварању понуда приступиће се и ако неко од понуђача или чланова Одбора поверилаца не присуствује продаји. У току или након отварања понуда није дозвољено побољшање понуда.

Стечајни управник неће разматрати понуде које не садрже јасно одређен износ на који понуда гласи, које се позивају на неку другу понуду, понуде дате под условом или се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

Стечајни управник ће прихвати највишу достављену понуду, ако је понуда једнака или већа од 50% процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност Одбора поверилаца. Уколико Oдбор поверилаца у року од **15 дана** од дана пријема захтева стечајном управнику не доставе наведену сагласност, стечајни управник ће продају прогласити неуспешном.

У случају да је прихваћену понуду дао купац који је депозит обезбедио банкарском гаранцијом, исти мора уплатити износ депозита на текући рачун стечајног дужника **бр. 205-263984-44** код NLB Komercijalne banke а.д. Београд у року од **два радна дана** од дана одржавања јавног отварања понуда, односно од дана пријема обавештења о прихватању понуде (у случају да је за прихватање понуде била потребна сагласност Одбора поверилаца), а пре потписивања купопродајног уговора, након чега ће му гаранција бити враћена.

Закључењу уговора о купопродаји приступа се у року од **три радна дана** од дана одржавања јавног отварања понуда, односно од дана пријема обавештења о прихватању понуде (у случају да је за прихватање понуде била потребна сагласност Одбора поверилаца), под условом да је депозит који је обезбеђен гаранцијом уплаћен на текући рачун стечајног дужника. Проглашени купац дужан је да преостали износ купопродајне цене уплати у року од **осам дана** од дана закључења уговора о купопродаји. Ако проглашени купац одбије закључење уговора о купопродаји, или не уплати купопродајну цену у прописаним роковима и по прописаној процедури, губи право на повраћај депозита.

Стечајни управник ће вратити депозит сваком понуђачу чија понуда није најбоље рангирана односно чија понуда не буде прихваћена (у случају да је за прихватање понуде била потребна сагласноост Одбора поверилаца), у року од **три радна дана** од дана одржавања јавног отварања понуда, односно од дана доношења одлуке Одбора поверилаца о неприхватању понуде.

Понуђач губи право на повраћај депозита уколико:

* не поднесе понуду или поднесе понуду која не садржи обавезне елементе;
* не потпише купопродајни уговор; или
* буде проглашен купцем, а не уплати купопродајну цену у предвиђеном року и на прописан начин.

Порезе и трошкове који произлазе из реализације купопродаје у целости сноси купац.

Овлашћено лице: стечајни управник Милена Костић, контакт телефон: 063/256-020, мејл адреса: mlnkstc@gmail.com.